Tangokuningatar liikuttui kotilavallaan - Viihde - Ilta-Sanomat
Tangokuningatar liikuttui kotilavallaan
Julkaistu: 31.7.2000 0:00
Mira Kunnasluodon ensimmäinen kuninkaallinen tango Korian tanssilavalla oli tunnetta täynnä. Kun orkesteri tuli solistiosuuden kohdalle, Mira kääntyi pois, peitti silmänsä kädellään ja itki hartiat täristen paikallisen urheiluseuran puheenjohtajan olkapäätä vasten.
Toisaalta-laulu olisi joka tapauksessa hukkunut tuhannen korialaisen suosionosoitusten pauhuun.Juuri tämä kotikylän ihmisten reaktio olikin se tekijä, joka sai tuoreen tangokuningattaren tunteet vyörymään ylitse.-No, kun kaikki tuntuivat oikeasti toivottavan minulle onnea, Mira selitti jälkeenpäin silmät kimmeltäen.Elimäen kunnanjohtaja ja kunnanhallituksen puheenjohtaja ilmoittivat kunnan lahjoittavan Miralle myös omakotitontin.